El Partio Conservatore e Unionista el ze un partio pułìtego britànego pozisionà dal sentro-drita a ła drita, de ideołozia conservatora e unionista. El Partio Conservatore el ze nasesto inte el 1834 cofà erede del istòrego Partito Tory, nasesto inte el 1678. El partio el ze sta uno dei do pì inportanti partii pulìteghi inglezi del disnovèzemo sècolo co i Liberałi. El ga canbià nome inte el 1912 in par via de ła fuzion col Partio Liberałe Unionista, ma zeneralmente el vien ciamà solché Partio Conservatore. Inte i ani vinti, co i voti dei liberałi i zera drio spèrdarse, el Partio Laburista el ze sta el prinsipałe rivałe dei conservatori. I primi ministri conservatori, intrà sti cuà Winston Churchill e Margaret Thatcher , i ga goernà par 57 ani inte el ventèzemo sècoło. A liveło internasionałe el partio el fa parte de ła Union Democràtega Internasionałe e el ze sta intrà i fondadori del partio pułìtego eoropeoo Liansa dei Conservatori e Riformisti Eoropei. Prima de ła Brexit, inte el Parlamento eoropeo i so esponenti i aderiva al Grupo dei Conservatori e dei Riformisti Eoropei.